Source: https://luunja.ee/ehitus-ja-planeeringud/pro
Timestamp: 2019-06-18 03:57:33+00:00

Document:
Luunja vallavalitsus algatas Kronska ja Lamba kinnistute detailplaneeringu täpsustamiseks kogu planeeringuga hõlmatud alal projekteerimistingimuste andmise avatud menetluse.
25.03.2019 esitas arendaja Ron OÜ juhatuse liige Toomas Laas projekteerimistingimuste taotluse, millega taotletakse muuta Luunja vallavolikogu 25. juuni 2009.a otsusega nr 43 kehtestatud Kronska ja Lamba kinnistute detailplaneeringut selliselt, et detailplaneeringuga kruntidele määratud kruntide katusekalde ehitusõigus kehtivast 30-45 täpsustada erineva tsoneeringuga 0-5 kraadi ja 10-25 kraadi. Arendajal on soov luua tervikuna elamuala ühtses arhitektuurilises võtmes. Vt kaasasolev skeem.
Ehitusseadustiku § 27 lg 1 p 2 kohaselt võib kohalik omavalitsus anda detailplaneeringu olemasolul, ehitusloakohustusliku hoone ehitusprojekti koostamiseks projekteerimistingimusi, kui detailplaneeringu kehtestamise järel on ilmnenud olulisi uusi asjaolusid, millega täpsustatakse detailplaneeringus käsitletud tingimusi.
See juures ei ole ehitusseadustiku § 27 lg 3 tulenevalt lubatud muuta detailplaneeringut olemuslikult.
Avalik väljapanek kestab 24. aprillist 2019 kuni 8. maini 2019. a. (ka). Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Vt Katusekallete tsoneeringu eskiis
Vt EELNÕU: Projekteerimistingimuste andmine detailplaneeringu olemasolul
Luunja vallavalitsus algatas Padila kinnistu detailplaneeringu täpsustamiseks Padila tee 1, 2, 3, 4, 5, 6, 8 kruntidel projekteerimistingimuste andmise avatud menetluse.
10.03.2017 esitas arendaja Karin Raid projekteerimistingimuste taotluse, millega taotletakse muuta Luunja vallavolikogu 23.11.2016. a otsusega nr 8 kehtestatud Padila maaüksuse detailplaneeringut, et muuta detailplaneeringuga kruntidele määratud üksikelamute katusekalde ehitusõigust s.o katusekaldest 30°-45° lamekatuseks 0°-15°. Arendajal on soov luua tervikuna elamuala ühtses arhitektuurilises võtmes.
Avalik väljapanek kestab 17. detsembrist 2018 kuni 2. jaanuarini 2019. a. Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Asendiplaani eskiis
Luunja vallavalitsus algatas Kronska ja Lamba kinnistute detailplaneeringu täpsustamiseks projekteerimistingimuste andmise avatud menetluse.
23.10.2018 esitas arendaja Ron OÜ juhatuse liige Toomas Laas projekteerimistingimuste taotluse, millega taotletakse muuta Luunja vallavolikogu 25. juuni 2009.a otsusega nr 43 kehtestatud Kronska ja Lamba kinnistute detailplaneeringut.
Taotleja soovib muuta Tamme tee 3, 5, 7, 9, 11, 13 ridaelamukruntide arhitektuurinõudeid. Planeeringu seletuskirja arhitektuurinõuded näevad sektsioonide arvuks ridaelamu krundil kuni 8 sektsiooni. Taotleja soovib seda suurendada kuni 12 sektsioonini kuna „ Põhjus muudatuse tegemiseks on inimeste ootuste ja soovide muutus elamispinna osas. Eelistatakse kompaktsemaid ja praktilistel lahendustega ridaelamubokse mille ostuhind ja ülalpidamiskulud ja on mõistlikud. Pealegi ei ole ridaelamu sektsioonide arv kui arhitektuurinõue piirkonnas , mis on alles väljakujundamisel, asjakohane. ”
Ehitusseadustiku § 27 kohaselt võib kohalik omavalitsus anda detailplaneeringu olemasolul, mille kehtestamisest on möödas üle viie aasta, olulise hoone ehitusprojekti koostamiseks projekteerimistingimusi, millega
täpsustatakse arhitektuurilisi, ehituslikke või kujunduslikke tingimusi.
Muus osas jääb detailplaneering kehtima endisel kujul. Ei muudeta hoonestuslaadi ega ehitusõigust (krundi kasutamise sihtotstarvet, hoonete lubatud arvu
krundil, hoonete suurimat lubatud ehitisealune pinda ega lubatud maksimaalne kõrgust);
Vastavalt ehitusseadustiku § 31 lg 1 kohaselt tuleb omavalitsusel detailplaneeringu olemasolul korraldada projekteerimistingimuste andmine avatud menetlusena.
Avalik väljapanek kestab 7. detsembrist 17. detsembrini 2018. a. Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Luunja vallavalitsus algatas Kaasiku kinnistu detailplaneeringu täpsustamiseks Ringraja tee 17 krundil projekteerimistingimuste andmise avatud menetluse.
30.10.2018 esitas Kert Eisberg projekteerimistingimuste taotluse, millega taotletakse muuta Luunja vallavolikogu 16.02.2006. a otsusega nr 2 – 6.1 kehtestatud Kaasiku kinnistu detailplaneeringut.
Taotleja soovib detailplaneeringut muuta selliselt, et nihutada detailplaneeringuga määratud Ringraja tee 17 krundi hoonestusala kuni 10% ulatuses, eesmärgiga ehitada kinnistule 1-korruseline üksikelamu sobivamasse asukohta. Samas soovitakse muuta detailplaneeringuga ettenähtud katusekalde (30°-45°) vahemikku 25°kuni 35° -ni ja kogumismahuti asemel rajada reoveesüsteem väikereoveepuhasti ja imbväljaku baasil.
Vastavalt ehitusseadustiku § 27 lg 4 p 2 on lubatud täpsustada hoonestusala tingimusi, sealhulgas hoonestusala suurendamist, vähendamist, keeramist või nihutamist, kuid mitte rohkem kui 10 protsendi ulatuses esialgsest lahendusest.
Avalik väljapanek kestab 29. novembrist kuni 11. detsembrini 2018. a. (ka). Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Ettepanekud ja vastuväited tuleb esitada kirjalikult e-posti teel aadressil luunjavv@luunja.ee
Hobunurme tee tee 2, 4, 8,9, 10, 11, 12, 13, 14, 15, 16, 18, 19, 20, 21, 22, 23, 25, 27, 29, 31 kruntide projekteerimistingimuste avatud menetlus ja avaliku väljapaneku kuulutus
Kinnistu omanik on esitanud 05.09.2018.a taotluse projekteerimistingimuste saamiseks detailplaneeringu olemasolul. Omanik soovib taotleda detailplaneeringuga
Hobunurme tee 2, 4, 8,9, 10, 11, 12, 13, 14, 15, 16, 18, 19, 20, 21, 22, 23, 25, 27, 29 ja 31
kruntidele määratud katusekalde ehitusõiguse muudatust detailplaneeringuga määratud 35°-45° katusekallet vähendades seda 18°-30° kaldeni.
Kinnistul kehtib Luunja vallavolikogu 25.09.2008. a otsusega nr 11–4.1 kehtestatud Laja kinnistu detailplaneering.
Kuna detailplaneeringu kehtestamisest on möödas üle viie aasta ja projekteerimistingimustega soovitakse muuta või täiendada asjakohasel juhul hoone detailplaneeringu kohast katusekalde vahemikku on võimalik Luunja vallavalitsusel ehitusseadustiku § 27 lõike 1 punkt 1 ja lõike 4 punktide 2 ja 4 alusel väljastada projekteerimistingimused. Projekteerimistingimuste andmine detailplaneeringu olemasolul tuleb korraldada avatud menetlusena.
Luunja alevik, Puiestee 14 vallamaja tööaegadel ja Luunja valla veebilehel www.luunja.ee. Arvamusi projekteerimistingimuste kohta on võimalik esitada avaliku väljapaneku jooksul
Projketeerimistingimuste eelnõu
Elamute näidis
Luunja vallavalitsus algatas Tilia maaüksuse lõunaosa detailplaneeringu täpsustamiseks projekteerimistingimuste andmise avatud menetluse.
15.08.2018 esitas OÜ Roheline Agro esindaja Rainis Rebane projekteerimistingimuste taotluse, millega palus täpsustada Luunja vallavolikogu 15.06.2017. a otsusega nr 40 kehtestatud Tilia maaüksuse lõunaosa detailplaneeringut selliselt, et nihutada Jõeharu põik 9 ja Jõeharu põik 11 krundil paiknevat hoonestusala kuni 10% ulatuses.
Taotleja soovib nihutada ja suurendada hoonestusala kuni 10% ulatuses, eesmärgiga lühendada ja laiendada hoonestusala kuna kavandatud hoonestusala on liiga kitsas, et ette näha tänapäevane mõistlik elamu arhitektuurne lahendus.
Avalik väljapanek kestab 21. septembrist kuni 5. oktoobrini 2018. a. Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Ettepanekud ja vastuväited tuleb esitada kirjalikult e-posti teel aadressil
Luunja vallavalitsus algatas Lohkva külas Salu tee 4/1 – 4/10 kruntidel kehtiva detailplaneeringu täpsustamiseks projekteerimistingimuste andmise avatud menetluse.
10.04.2018 esitas arendaja esindaja Booden Haldus OÜ juhatuse liige Oliver Piir projekteerimistingimuste taotluse, millega taotletakse muuta Luunja vallavolikogu 16.04.2004. a otsusega nr 4-2.1 kehtestatud liini kinnistu detailplaneeringut.
Taotleja soovib nihutada hoonestusala kuni 10% ulatuses, eesmärgiga lühendada ja laiendada hoonestusala kuna kavandatud hoonestusala on liiga kitsas, et ette näha tänapäevane mõistlik elamu arhitektuurne lahendus.
Taotleja soovib muuta planeeringuala krundijaotust - moodustades Salu tee 4/1 – 4/10 ridaelamute sektsioonide kruntidest kaks iseseisvat ridaelamute krunti. Samas nihutada hoonestusala kuni 10% ulatuses, mis tagab tehniliselt ja ehituslikult ridaelamute parema paigutuse krundil. Sektsioonide arv ridaelamu kruntidel kokku 24 (ühel ridaelamul 12 sektsiooni).
Ehitusseadustiku § 27 kohaselt võib kohalik omavalitsus anda detailplaneeringu olemasolul, mille kehtestamisest on möödas üle viie aasta, olulise rajatise ehitusprojekti koostamiseks projekteerimistingimusi, millega nihutatakse ehitusala kuni 10% ulatuses ja täpsustatakse krundijaotust. See juures ei ole ehitusseadustiku § 27 lg 3 tulenevalt lubatud muuta detailplaneeringut olemuslikult (ei muutu hoonestuslaad).
See juures ei ole ehitusseadustiku § 27 lg 3 tulenevalt lubatud muuta detailplaneeringut olemuslikult (ei muutu hoonestuslaad).
Avalik väljapanek kestab 10. kuni 24. maini 2018. a. (ka). Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
luunjavv@luunja.ee.
Luunja vallavalitsus algatas Palmako ja Mesimummi maaüksustele projekteerimistingimuste andmise avatud menetluse seoses päikeseelektrijaama kavandamisega.
Projekteerimistingimuste andmine detailplaneeringu puudumisel
13.04.2018 esitas AS Palmako esindaja Mahe NRG Ehitus OÜ projekteerija Kaido Rohtmaa projekteerimistingimuste taotluse päikeseelektrijaama projekteerimiseks ja püstitamiseks AS Palmako tootmisterritooriumil (Palmako ja Mesimummi kinnistud).
Eesmärk on paigalda päikeseelektrijaam (0,9 MW) ettevõtte elektrienergiaga osaliseks varustamiseks .
Vastavalt PlanS § 125 lg 5 p 2 võib kohaliku omavalitsuse üksus lubada detailplaneeringu koostamise kohustuse korral detailplaneeringut koostamata (nimetatud kinnistutele ei ole detailplaneeringut koostatud) püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.
Vastavalt Luunja vallavolikogu 26. juuni 2008.a. määrusega nr 8-1 kehtestatud Luunja valla üldplaneeringule on piirkond, kus paikneb AS Palmako territoorium ja selle lähiala, määratletud tootmisettevõtete piirkonnana ja maa juhtotstarbeks määratletud tootmismaa. Eelpooltoodud päikeseelektrijaam paiknemine on kavandatud nimetatud piirkonda.
Täiendavalt on koostatud „Palmako päikeseelektrijaama keskkonnamõju hindamise eelhinnang“ (koostaja OÜ Alkranel, 01.04.2018). Hinnang toob lõpprezümeena välja, et kavandatava tegevuse suhtes ei ole negatiivsete mõjude esinemine tõenäoline ja puudub vajadus täismahus keskkonnamõju hindamise algatamiseks ja läbiviimiseks. Tegevusega ei kaasne müra, vibratsiooni, lõhna, valguse ega soojuse reostust ega mõjusid inimese tervisele või heaolule ega ümbritsevale keskkonnale.
Avalik väljapanek kestab 26. aprillist kuni 8. maini 2018. a. Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
06.03.2018 esitas OÜ Roheline Agro esindaja Rainis Rebane projekteerimistingimuste taotluse, millega palus täpsustada Luunja vallavolikogu 15.06.2017. a otsusega nr 40 kehtestatud Tilia maaüksuse lõunaosa detailplaneeringut selliselt, et nihutada Jõeharu põik 8 krundil paiknevat hoonestusala kuni 10% ulatuses.
Avalik väljapanek kestab 12. aprillist kuni 26. aprillini 2018. a. (ka). Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Luunja vallavalitsus algatas Pajula kinnistu detailplaneeringu täpsustamiseks projekteerimistingimuste andmise avatud menetluse.
06.03.2018 esitas arendaja esindaja Enefit Green AS projekteerija Taagi Tellus projekteerimistingimuste taotluse, millega taotletakse muuta Luunja vallavolikogu 24.01.2008. a otsusega nr 2-14 kehtestatud Pajula kinnistu detailplaneeringut.
Taotleja soovib nihutada hoonestusala kuni 10% ulatuses, et paigalda Pajula tee 4 (AS Greif) tootmisterritooriumile päikeseelektrijaam ettevõtte elektrienergiaga osaliseks varustamiseks.
Ehitusseadustiku § 27 lg 1 p 1 kohaselt võib kohalik omavalitsus anda detailplaneeringu olemasolul, mille kehtestamisest on möödas üle viie aasta, olulise rajatise ehitusprojekti koostamiseks projekteerimistingimusi, millega täpsustatakse detailplaneeringus käsitletud tingimusi.
Luunja vallavalitsus algatas Kronska ja Lamba detailplaneeringuala liikluskorralduse täpsustamiseks projekteerimistingimuste andmise avatud menetluse.
26.02.2018 esitas arendaja esindaja Indrek Puhalainen projekteerimistingimuste taotluse, millega taotletakse täpsustada Luunja vallavolikogu 25.06.2009. a otsusega nr 43 kehtestatud Kronska ja Lamba detailplaneeringut.
Taotleja soovib täpsustada haljastuse, heakorra või liikluskorralduse põhimõtteid;
Ehitusseadustiku § 27 lg 1 p 1 kohaselt võib kohalik omavalitsus anda detailplaneeringu olemasolul, mille kehtestamisest on möödas üle viie aasta, olulise rajatise ehitusprojekti koostamiseks projekteerimistingimusi, millega täpsustatakse detailplaneeringus käsitletud tingimusi. See juures ei ole ehitusseadustiku § 27 lg 3 tulenevalt lubatud muuta detailplaneeringut olemuslikult.
Vastavalt ehitusseadustiku § 27 lg 4 p 7 on lubatud täpsustada haljastuse, heakorra või liikluskorralduse põhimõtteid;
Vastavalt ehitusseadustiku § 31 lg 1 antakse projekteerimistingimused detailplaneeringu olemasolul avatud menetluse korras. Avalik väljapanek kestab 29. märtsist kuni 12. aprillini 2018. a. (ka). Avaliku väljapaneku ajal on huvitatud isikul ja isikul, kelle õigusi võib projekteerimistingimuste andmine puudutada, õigus esitada eelnõu või taotluse kohta ettepanekuid ja vastuväiteid.
Lisa : projekteerimistingimuste eelnõu;
Kronska ja Lamba detailplaneeringuala teedeprojekti asendiplaani eskiis.

References: § 27
 § 27
 § 27
 § 31
 § 27
 § 27
 § 27
 § 27
 § 27
 § 125
 § 27
 § 27
 § 27
 § 27
 § 31